# Grand Braçac

Grand Braçac o Braçac (Grand-Brassac en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Toponimia

La prononciacion es [brɒ’ʂa] o [brɒ’ʂɒ]. Las fòrmas ancianas son Brassacum (latinizacion) au segle XIII, Brassac en 1382, Brassac dit le Grand Brassac a partir de 1738. I a pas de dobte sus lo sufixe -acum, latinizacion dau sufixe celtic -*acon.
Segon Dauzat e Rostaing, (Grand) Braçac, coma las autras comunas d'aqueu nom, ven de la fòrma latinizada *Braccius, dau nom d'òme gallés *Braccus, fòrma intensive de Bracus, emb lo sufixe -acum. Seriá una propietat rurala d'origina galloromana. Los Feniés, en seguda de Negre segon Paul Burgan e André Lafon, entau coma Chantal Tanet e Tristan Hordé, chausisson puslèu Biracius, emb lo meteis sufixe$^,$$^,$. Lo site de las comunas de Dordonha causís Braccius.
Per Braçac (Tarn e Garona), Paul Burgan e André Lafon citan las solucions d'autres toponimistas : Biracius per Ernèst Negre, Braceus, derivat de Bracus, per Jacques Astor, e se pronóncian per Braccius o Bracius; de vrai, per Biracius, -i- de la prumiera sillaba se conserva generalament en occitan. Segon Xavier Delamarre, que cita d'autres Braçacs, Braçac ven de Braccios (fòrma celtica d'origina de la fòrma escrita latina Braccius), Braccius es atestat. Braçac èra la propietat de Braccios.
Jos lo renhatge de Loís XV, Braçac pren oficialament lo nom de « Le Grand Brassac » (en francés) per lo diferenciar d'un autre vilatge situat 20 kilomètres a l'oèst e qu'apèlan tanben « Brassac » (en occitan, Braçac < *Berciacum). Aqueste se muda alaidonc en « Petit Brassac » (en francés), abans de venir « Petit-Bersac » (en occitan Pitit Braçac). Solament, lo chamnhament era qu'administratiu : lo monde disen Braçac e non pas Grand Braçac.

### Montardit (vilatge, puei chasteu)

Lo vilatge de Montardit (Montardy en francés) es atestat tanleu 1285. I aviá un autre chasteu davant l'actuau. Ardit, mot d'origina germanica, se comprend coma « valhent » (au sens guerrier), aplicat a las fortificacions.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Philippe Boismoreau | PS | director d'establiment |
| març de 1971 | març de 2001 | Henri Lacour | RPR | |
| març de 1959 | març de 1971 | Pierre Hautefort | | |
| octobre de 1947 | 1959 | Eugène Fortin | | |
| | 1947 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 527, totala: 533 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 537 | 1 725 | 1 671 | 1 658 | 1 910 | 1 807 | 1 782 | 1 725 | 1 411 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 763 | 1 657 | 1 619 | 1 549 | 1 560 | 1 558 | 1 440 | 1 333 | 1 304 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 155 | 1 154 | 1 121 | 1 070 | 1 014 | 1 009 | 981 | 953 | 871 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 814 | 676 | 609 | 528 | 488 | 489 | 531 | 530 | 530 536 |
| 2009 | 2010 |
| 530 536 | 527 535 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 3 4 https://web.archive.org/web/20090327045149/http://communes-oc.cg24.fr/cantons/montagrier/GRAND-BRASSAC.htm
* 1 2 3 4 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 169 ISBN: 2-86577-215-2
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 109
* ↑ Bénédicte Boyrie-Fénié et Jean-Jacques Fénié, Toponymie des Pays Occitans, Edicions Sud-Ouest, novembre 2007, p. 121
* 1 2 Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 62
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 85, 288 e 332
* Portau de Perigòrd